AQSh prezidenti Donald Trampning nabirasi Arabella xitoyliklarni Yangi yil bilan tabriklab, xitoy tilida qo‘shiq kuylab berdi. Bu videoyozuv 5 yoshli qizchaning onasi Ivanka Tramp tomonidan Instagram’dagi o‘z sahifasida taqdim etilgan. «Arabella Xitoy taqvimi bo‘yicha Yangi yil munosabati bilan qo‘shiq kuylamoqda. Bu bayramona kunlarda barchaga yil ajoyib o‘tishini tilab qolamiz», - deya yozgan Donald Trampning qizi. Avvalroq Ivanka Tramp Xitoy taqvimi bo‘yicha Yangi yilni Xitoyning Vashingtondagi elchixonasida nishonlagani xabar qilingandi.